ส่องตลาด…ภาคบ่าย – บล.ฟิลลิป
ส่องตลาด...ภาคบ่าย - บล.ฟิลลิป ประจำวันที่ 28 มี.ค.60
28 มี.ค. 2560

ส่องตลาด…ภาคบ่าย – บล.ฟิลลิป
 
แนวโน้มภาคบ่าย: เงียบเหงา วอลุ่มเบาบาง
 
SET ปรับตัวขึ้นแต่มี Upside จำกัด: SET Index ยังปรับตัวขึ้นต่อในเช้านี้ โดยการปรับตัวขึ้นนั้นน่าจะมาจาก Sentiment เชิงบวกหลังค่าเงินบาทมีทิศทางแข็งค่าเมื่อเทียบกับดอลลาร์สหรัฐ ทำให้นักลงทุนต่างชาติกลับเข้าซื้อในตลาดหุ้นไทยติดต่อกันหลายวัน แต่การที่ตลาดหุ้นไทยไม่ได้ถูกมากนัก ทำให้ Upside ยังคงจำกัด และน่าจะซื้อขายกันในกรอบต่อไปหลังขาดปัจจัยบวกใหม่ๆ คอยผลักดันตลาด
ขึ้นได้ไม่มาก ลงก็ไม่น่าเยอะ: ตลาดหุ้นไทยยังคงอยู่ในภาวะ Sideways โดยมีปริมาณการซื้อขายที่หดตัวต่อเนื่อง สะท้อนภาพการขาดปัจจัยใหม่ๆ ที่โดดเด่นเพียงพอ โดยเช้านี้ SET Index ปิดบวก 6.25 จุด มาที่ 1576.75 จุด มองกรอบบ่ายนี้ มีแนวต้านสำคัญที่ 1580 จุด และมองแนวรับที่ 1570 จุด
พอร์ตระยะสั้น: คงสถานะ RS, MAKRO และSCN และ Short LPN ส่วนเช้านี้สามารถเข้าซื้อ SAPPE ได้ที่ 28.75 บาท
 
แนวโน้มตลาดหุ้นไทยภาคบ่ายในเชิงเทคนิค
 
ดัชนี 1,576.75 เปลี่ยนแปลง +6.25 จุด มูลค่าการซื้อขาย 16,174 ลบ.
 
เคลื่อนไหวแคบๆ แต่อิงทางขึ้นไม่หวาดหวั่นกับการเกิด Bearish Divergence จนเครื่องมือกลับมาส่งสัญญาณซื้อได้อีกครั้ง สามารถเก็งกำไรต่อไปได้แต่ก็ต้องใช้ความระมัดระวังมากขึ้นโดยการถอยทันทีที่ผิดทาง ทั้งนี้ให้กรอบบ่ายที่ 1570-1580 จุด
 
หุ้น/ราคา – ความเห็น
 
TOP/76.25
พักตัวไม่ลึกและน่าจะได้เวลาเดินหน้าต่อ ตามแรงซื้อที่หนาแน่นและเครื่องมือที่เริ่มทยอยกันฟื้นตัว “เก็งกำไร” แนวรับ 75.50 แนวต้าน 77.50-78.00  Cut loss 75.00 บ.
 
AAV/6.45
ปรับฐานไป 2-3 วัน ไม่ทันไรเครื่องมือก็กลับมาให้สัญญาณซื้อรอบใหม่ ลุ้นขึ้นต่อได้ “เก็งกำไร” แนวรับ 6.35 แนวต้าน 6.60 Cut loss 6.25 บ.
 
RJH/23.10
Oversold มานานเริ่มมีสัญญาณซื้อให้เห็นชัดๆ จึงน่าจะผ่านจุดต่ำสุดไปแล้ว น่าซื้อดักรีบาวด์”เก็งกำไร” แนวรับ 22.80 แนวต้าน 23.50-23.70 Cut loss 22.60 บ.
 
ตลาดอนุพันธ์
 
กลยุทธ์
 
Series/ราคา – ความเห็น
 
S50H17/998.60
Short ที่เปิดไว้ 995.30 จุด ปิดต่ำกว่าทุน หรือเมื่อดีดทะลุ 1,000 จุดขึ้นไป โดยเปิด Long ตามเพื่อทำกำไรที่เป้าหมาย 1,007 จุด ตัดขาดทุนต่ำกว่าจุดเปิด 4 จุด
 
KTBM17/19.65
Long เปิดได้ที่ 19.80 บาท ถือต่อถ้าไม่หลุด 19.50 บาท รอทำกำไรที่ 20.20 บาท
 
GFJ17/20,550
Long ที่เปิดไว้ 20,550 บาท รอทำกำไรที่ 20,700 บาท ตัดขาดทุนหากหลุด 20,450 บาท
 
USDM17/34.45
Short เปิดได้ตอนเช้าที่ 34.45 บาท รอทำกำไรที่ 34.38 บาท ตัดขาดทุนเหนือ 34.49 บาท
 
อนุพันธ์เด่นเชิงเทคนิค
 
S50H17 / ราคาปิด 998.60 จุด เปลี่ยนแปลง +3.30 จุด
 
กราฟ 10 นาที แกว่งตัวบน EMA ระยะสั้น MACD ให้สัญญาณบวกเหนือเส้น Zero Line แนวโน้มระยะสั้นเป็น Sideways Up แต่มอง Upside ค่อนข้างจำกัด รับ 997, 995 ต้าน 1000,1002 จุด